gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8616, del 20-08-2019 (2019/6711)

Notificació de la sentència dictada en el judici verbal número 327/2018.
------------------------------------------------------------------------

### Dades del document

Número de DOGV
:   8616

Data del DOGV
:   20-08-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/6711


Organisme emissor
:   Jutjat de Primera Instància Número 1 d'Elx

Tipus de document
:   Edicte

Notificació de la sentència dictada en el judici verbal número 327/2018. [2019/6711]  
María Esmeralda González Sánchez, lletrada de l'Administració de justícia, fa saber que en el judici referenciat seguit en aquest jutjat s'ha dictat sentència de data 26 de març de 2019 i s'ha acordat notificar-la a Teresa Navarro Pascual. Ha sigut negativa la pràctica de la diligència en el domicili que consta en les actuacions i es desconeix el seu parador.  
Se li fa saber que el text íntegre de la resolució es troba a la seua disposició en la Secretaria d'aquest jutjat i que aquesta resolució no és ferma i en contra podrà interposar recurs d'apel·lació en el terme de vint dies, davant aquest jutjat, i prèvia constitució del depòsit per a recórrer de 50 euros que estableix la disposició addicional quinzena de la Llei orgànica del poder judicial.  
  
El contingut de l'edicte s'ajusta al que es disposa en la Instrucció 6/12 de la Secretaria de l'Administració de Justícia.  
I amb la finalitat que servisca de notificació de forma deguda a Teresa Navarro Pascual, expedisc aquest edicte.  
  
Elx, 21 de juny de 2019.- La lletrada de l'Administració de justícia: María Esmeralda González Sánchez.
Diari Oficial de la Generalitat Valenciana


Sumari del DOGV 8603, del 31-07-2019 (2019/7180)

Informació Pública de la Conselleria de Política Territorial, Obres Públiques i Mobilitat, de la remissió al Tribunal Superior de Justícia de la Comunitat Valenciana, sala contenciosa administrativa, secció 1, de l'expedient administratiu del Pla Especial Zona d'Activitats Logístiques del Port de València.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8603

Data del DOGV
:   31-07-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/7180


Organisme emissor
:   Conselleria de Política Territorial, Obres Públiques i Mobilitat

Tipus de document
:   Anunci

Informació Pública de la Conselleria de Política Territorial, Obres Públiques i Mobilitat, de la remissió al Tribunal Superior de Justícia de la Comunitat Valenciana, sala contenciosa administrativa, secció 1, de l'expedient administratiu del Pla Especial Zona d'Activitats Logístiques del Port de València. [2019/7180]  
Advertida l'omissió de l'emplaçament als interessats en el recurs contenciós-administratiu núm.1/000032/2019-T, interposat per l'Associació Ciutadana Per l'Horta també contra la Resolució de 17 de desembre de 2018, de la Consellera d'Habitatge, Obres Públiques i Vertebració del Territori, per la qual s'aprova el Pla Especial Zona d'Activitats Logístiques del Port de València, es procedeix a fer pública la remissió al Tribunal Superior de Justícia de la Comunitat Valenciana, sala contenciosa administrativa, secció 1, de l'expedient administratiu del Pla Especial Zona d'Activitats Logístiques del Port de València. De conformitat amb el que s'estableix en l'article 47.2 de la Llei 29/1998, de 13 de juliol, reguladora de la jurisdicció contenciosa administrativa, es procedeix a la publicació d'anunci d'interposició en el Diari Oficial de la Generalitat Valenciana, concedint un termini de 15 dies per a la personació dels quals tinguen interés legítim a sostindre la conformitat a Dret de la disposició objecte d'impugnació. Contra la citada disposició s'ha interposat el següent recurs:   
  
Procediment ordinari número 1/000032/2019-T.  
N.I.G.: 46780-19-5-2404-1736540.  
Interposat per: Asociación Ciudadana per L'Horta.  
  
València, 10 de juliol de 2019.- El subdirector general d'Ordenació del Territori i Paisatge: Vicente Domenech Gregori.
Diari Oficial de la Generalitat Valenciana


Sumari del DOGV 8507, del 15-03-2019 (2019/1916)

Notificació de la sentència dictada en el procediment de modificació de mesures número 1546/2017.
-------------------------------------------------------------------------------------------------

### Dades del document

Número de DOGV
:   8507

Data del DOGV
:   15-03-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/1916


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de modificació de mesures número 1546/2017. [2019/1916]  
José Esteban Briz Recio, lletrat de l'Administració de justícia del Jutjat de Primera Instància número 24 de València, faig saber que en les actuacions de família, modificació mesures supòsit contenciós 1546/2017, a instàncies d'Esmeralda Alcalá Bollas contra Felipe Castaño Mas s'ha dictat sentència, la dispositiva de la qual és del tenor següent:  
  
«Estime la demanda presentada per la representació processal d'Esmeralda Alcalá Bollas contra Felipe Castaño Mas i modifique la guarda i custòdia dels menors --- i --- que s'assigna a la mare; el demandat haurà d'abonar en concepte d'aliments 180 euros mensuals per cadascun d'ells, i es mantindrà l'acordat en el seu moment respecte a les despeses extraordinàries.  
El progenitor no custodi tindrà en la seua companyia els seus fills els caps de setmana des del matí del dissabte a la vesprada del diumenge i les vacances es gaudiran a mitges.  
Es deixa sense efecte l'atribució de l'ús de l'habitatge familiar.  
Cada part pagarà les costes causades a la seua instància i les comunes per mitges.  
Així, aquesta és la meua sentència, contra la qual es pot interposar recurs d'apel·lació en el termini de 20 dies comptats des de l'endemà de la seua notificació, cosa que pronuncie, mane i signe.»  
  
I perquè servisca de notificació de forma deguda a Felipe Castano Mas, en rebel·lia, expedisc i signe aquest edicte.  
  
València, 25 de gener de 2019.- El lletrat de l'Administració de justícia: José Esteban Briz Recio.
Diari Oficial de la Generalitat Valenciana


Sumari del DOGV 8583, del 03-07-2019 (2019/6254)

Oferta d'ocupació pública per a l'any 2019.
-------------------------------------------

### Dades del document

Número de DOGV
:   8583

Data del DOGV
:   03-07-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/6254


Data del document
:   13-06-2019

Organisme emissor
:   Ajuntament de Beniarrés

Tipus de document
:   Anunci

Descriptors 

:   * Beniarrés
    * concurs administratiu

Oferta d'ocupació pública per a l'any 2019. [2019/6254]  
Per Resolució de l'Alcaldia número 2019-0058 es va aprovar l'oferta d'ocupació pública corresponent a la plaça que a continuació es detalla, en compliment de l'article 91 de la Llei 7/1985, de 2 d'abril, reguladora de les bases de règim local i l'article 70 del text refós de la Llei de l'Estatut Bàsic de l'Empleat Públic, aprovat pel Reial decret legislatiu 5/2015, de 30 d'octubre.  
  
Personal laboral temporal concurs oposició:  
  
Personal laboral temporal grup cotització: 7.  
Nombre de vacants: 1.  
Denominació: auxiliar administratiu/iva.  
Sistema provisió: concurs oposició.  
  
Beniarrés, 13 de juny de 2019.- L'alcalde: Francisco Bernardo Sellés Sanchis.
Diari Oficial de la Generalitat Valenciana


Sumari del DOGV 8582, del 02-07-2019 (2019/6755)

DECRET 96/2019, de 28 de juny, del Consell, pel qual es disposa el cessament de la persona titular de la Sotssecretaria de la Conselleria d'Economia Sostenible, Sectors Productius, Comerç i Treball.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8582

Data del DOGV
:   02-07-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/6755


Data del document
:   28-06-2019

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball

DECRET 96/2019, de 28 de juny, del Consell, pel qual es disposa el cessament de la persona titular de la Sotssecretaria de la Conselleria d'Economia Sostenible, Sectors Productius, Comerç i Treball.  
 [2019/6755]  
 D'acord amb el que disposen els articles 17.a, 28.b i 33.2 de la Llei 5/1983, de 30 de desembre, de la Generalitat, del Consell, a proposta del conseller d'Economia Sostenible, Sectors Productius, Comerç i Treball, i amb la deliberació prèvia del Consell en la reunió de 28 de juny de 2019,  
  
  
DECRETE  
  
El cessament de Concepción del Ruste Aguilar com a sotssecretària de la Conselleria d'Economia Sostenible, Sectors Productius, Comerç i Treball, agraint-li els serveis prestats.  
  
Aquest decret tindrà efectes des del dia de la publicació en el Diari Oficial de la Generalitat Valenciana.  
  
València, 28 de juny de 2019  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 8598, del 24-07-2019 (2019/7450)

Extracte de la Resolució de 4 de juliol de 2019, de la vicerectora d'Innovació i Transparència, per la qual es convoca el premi al millor TFM, sobre gestió integral i recuperació de recursos de l'aigua residual, de la Càtedra DAM.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8598

Data del DOGV
:   24-07-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/7450


Data del document
:   04-07-2019

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 4 de juliol de 2019, de la vicerectora d'Innovació i Transparència, per la qual es convoca el premi al millor TFM, sobre gestió integral i recuperació de recursos de l'aigua residual, de la Càtedra DAM. [2019/7450]  
BDNS (identif.): 467077.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Les estudiantes i els estudiants de les universitats de la Comunitat Valenciana que en el curs 2018-2019 hagen presentat i aprovat el seu treball de fi de màster.  
  
Segon. Objecte  
Constitueix l'objecte d'aquest concurs el premiar al millor treball de fi de màster (TFM) realitzat per estudiants en titulacions de màster de les universitats de la Comunitat Valenciana durant el curs 2018-2019 amb la finalitat de difondre entre l'estudiantat la gestió sostenible i la recuperació de recursos de l'aigua residual i donar a conèixer el seu enorme valor econòmic i ambiental.  
  
Tercer. Bases reguladores  
https://www.uv.es/uvcatedres/Convocatoria\_Catedra\_DAM\_TFM\_VAL.pdf  
  
Quarta. Quantia  
El premi es finança amb càrrec al capítol VII del pressupost de la Càtedra DAM de la Universitat de València per a l'any 2019, orgànica 7629803824, específica 14086963 per un import màxim de 630,98 ?.  
  
Cinqué. Termini de presentació de sol·licituds  
El termini de presentació de sol·licituds començarà l'endemà de la publicació de l'extracte d'aquesta convocatòria al Diari Oficial de la Generalitat Valenciana (DOGV) i es tancarà el 5 d'octubre de 2019.  
  
València, 4 de juliol de 2019.- La rectora, p. d. (DOGV 27.06.2019), la vicerectora d'Innovació i Transparència: M.ª Dolores Real García.
Diari Oficial de la Generalitat Valenciana


Sumari del DOGV 8699, del 17-12-2019 (2019/11604)

Informació pública de l'ampliació de l'expedient d'ocupació de terrenys de la via pecuària denominada "Cordel del Boch" en el terme municipal de Crevillent (FOCUPAVP/10/2018).
-------------------------------------------------------------------------------------------------------------------------------------------------------------------------------

### Dades del document

Número de DOGV
:   8699

Data del DOGV
:   17-12-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/11794


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Informació pública de l'ampliació de l'expedient d'ocupació de terrenys de la via pecuària denominada "Cordel del Boch" en el terme municipal de Crevillent (FOCUPAVP/10/2018). [2019/11283]  
Als efectes que preveu l'article 34 de la Llei 3/2014, d'11 de juliol, de vies pecuàries de la Comunitat Valenciana, i l'article 83 de la Llei 39/2015, d'1 d'octubre, del procediment administratiu comú de les administracions públiques, se sotmet a informació pública l'ampliació de l'expedient FOCUPAVP/10/2018 d'ocupació de terrenys de la via pecuària denominada ?Cordel del Boch- en el terme municipal de Crevillent, amb destinació a estació de bombament subterrània i tram d'impulsió, per a donar solució al sanejament de les aigües generades al barri de l??Estació- de Crevillent.   
Cosa que es fa pública perquè puga ser examinat l'expedient a les oficines de la Direcció Territorial d'Agricultura, Desenvolupament Rural, Emergència Climàtica i Transició Ecològica d'Alacant, situades al carrer del Professor Manuel Sala, 2, segona planta (en horari de 9.00 a 14.30 hores, de dilluns a divendres), i formular-hi les al·legacions que s'estime oportú en el termini d'un mes, a partir de la publicació d'aquest anunci.  
Així mateix, i de conformitat amb l'esmentat article 83 de la Llei 39/2015, d'1 d'octubre, de procediment administratiu comú de les administracions públiques, l'expedient es troba a disposició de qualsevol interessat a la pàgina web d'aquesta Conselleria, a l'enllaç:  
http://www.agroambient.gva.es/web/medio-natural/servei-d-ordenacio-i-gestio-forestal  
  
Alacant, 5 de novembre de 2019.- La directora territorial: Mª Carmen Catalá Galván.
Diari Oficial de la Generalitat Valenciana


Sumari del DOGV 8502, del 08-03-2019 (2019/2331)

DECRET 29/2019, del Consell, pel qual es nomenen els membres de la Junta Electoral de la Comunitat Valenciana.
--------------------------------------------------------------------------------------------------------------

### Dades del document

Número de DOGV
:   8502

Data del DOGV
:   08-03-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/2331


Data del document
:   08-03-2019

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Decret

Descriptors 

:   * Conselleria de Justícia, Interior i Administració Pública

DECRET 29/2019, del Consell, pel qual es nomenen els membres de la Junta Electoral de la Comunitat Valenciana. [2019/2331]  
PREÀMBUL  
  
L'article 16 i 17.2 de la Llei 1/1987, de 31 de març, de 1987, de la Generalitat, Electoral Valenciana estableix la composició que ha de tindre la Junta Electoral de la Comunitat Valenciana així com el procediment per a la designació dels vocals que han de formar-ne part.  
  
D'acord amb les designacions efectuades pel Tribunal Superior de Justícia de la Comunitat Valenciana, per les Corts i per l'Institut Nacional d'Estadística (Oficina del Cens Electoral).  
A proposta de la consellera de Justícia, Administració Pública, Reformes Democràtiques i Llibertats Públiques i amb la deliberació prèvia del Consell, en la reunió del dia 8 de març de 2019,  
  
  
  
DECRETE  
  
Article únic  
Es nomenen els membres de la Junta Electoral de la Comunitat Valenciana següents:  
  
Presidenta: Pilar de la Oliva Marrades, presidenta del Tribunal Superior de Justícia de la Comunitat Valenciana  
  
Vocals:  
1. Agustín Gómez Moreno  
2. María Jesús Oliveros Roselló  
3. Ricardo Fernández Carballo-Calero  
4. Ángeles Solanes Corella  
5. María Amparo Ballester Pastor  
6. Carlos Flores Juberías  
  
Secretari: Francisco J. Visiedo Mazón, lletrat major de les Corts.  
  
Javier José Muñoz Criado, delegat provincial de l'Oficina del Cens Electoral de València.  
  
  
DISPOSICIÓ FINAL  
  
Única. Efectes  
Aquest decret tindrà efectes des de la publicació en el Diari Oficial de la Generalitat Valenciana.  
  
València, 8 de març de 2019  
  
El president de la Generalitat,  
XIMO PUIG I FERRER  
  
La consellera de Justícia, Administració Pública,  
Reformes Democràtiques i Llibertats Públiques,  
GABRIELA BRAVO SANESTANISLAO
Diari Oficial de la Generalitat Valenciana


Sumari del DOGV 8613, del 14-08-2019 (2019/6511)

Notificació de la sentència dictada en el judici verbal número 541/2018.
------------------------------------------------------------------------

### Dades del document

Número de DOGV
:   8613

Data del DOGV
:   14-08-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/6511


Organisme emissor
:   Jutjat de Primera Instància Número 2 de València

Tipus de document
:   Edicte

Notificació de la sentència dictada en el judici verbal número 541/2018. [2019/6511]  
Demandant: Simón Maeso Alises.  
Procurador: Ignacio Zaballos Tormo.  
Demandat: Chavdar Paunov Tomov.  
  
Paula Pozo Bouzas, lletrada de l'Administració de justícia del Jutjat de Primera Instància número 2 de València, faig saber que en aquest jutjat se segueix procediment de judici verbal número 541/2018 a instàncies de Simón Maeso Alises, representat pel procurador Ignacio Zaballos Tormo, contra Chavdar Paunov Tomov, en el qual ha disposat notificar a Chavdar Paunov Tomov que en data 29 de maig de 2019 s'ha dictat sentència que l'afecta, i contra la qual no es pot interposar recurs.  
  
Per a conéixer el contingut íntegre d'aquesta resolució, podrà personar-se en l'oficina judicial, situada a València, avinguda Professor López Piñero, número 14, de València (Ciutat de la Justícia de València).  
I perquè servisca de notificació de forma deguda, amb prevenció dels recursos expressats en la citada resolució, a Chavdar Paunov Tomov, que es troba en parador ignorat, s'expedeix el present edicte.  
  
València, 30 de maig de 2019.- La lletrada de l'Administració de justícia: Paula Pozo Bouzas.
Diari Oficial de la Generalitat Valenciana


Sumari del DOGV 8462, del 11-01-2019 (2019/155)

Notificació de la sentència dictada en el judici verbal número 577/2016.
------------------------------------------------------------------------

### Dades del document

Número de DOGV
:   8462

Data del DOGV
:   11-01-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/155


Organisme emissor
:   Jutjat de Primera Instància Número 4 de Torrent

Tipus de document
:   Edicte

Notificació de la sentència dictada en el judici verbal número 577/2016. [2019/155]  
En el judici 577/16 s'ha dictat la resolució l'encapçalament i la part dispositiva de la qual són els següents:  
  
«Sentència número 73/18  
Torrent, 5 de març de 2018.  
Dispositiva  
Estime la demanda interposada pel procurador Onofre Marmaneu Laguía, en nom i representació de l'Associació de Propietaris Cumbres de Calicanto i, en conseqüència, condemne Salvador Benlloch Navarro i M.ª Isabel García Rodríguez a pagar a l'actora la quantitat de mil cinc-cents vint-i-dos euros amb noranta-huit cèntims (1.522,98 €), sense que pertoque imposar les costes a cap de les parts.  
  
Notifiqueu aquesta sentència a les parts i feu-los saber que és ferma  
Expediu un testimoniatge d'aquesta resolució perquè s'unisca a les actuacions i deixeu aquesta sentència en el llibre de sentències.  
Contra aquesta sentència pot interposar-se recurs d'apel·lació a tots dos efectes davant de l'Audiència Provincial de València en el termini de 20 dies a partir de la seua notificació.  
Aquesta és la meua sentència que pronuncie, mane i signe. El jutge.»  
  
Atés que es desconeix el domicili o la residència actuals de la part demandada, per diligència d'ordenació de data 18 de setembre de 2018, la lletrada de l'Administració de justícia, de conformitat amb el que es disposa en els articles 156.4 i 164 de la Llei 1/2000 d'enjudiciament civil, ha acordat la publicació del present edicte al tauler d'anuncis del Jutjat per a portar a efecte la diligència de notificar la sentència.  
  
  
Torrent, 18 de setembre de 2018.- La lletrada de l'Administració de justícia: María José Latorre Arfella.
Diari Oficial de la Generalitat Valenciana


Sumari del DOGV 8680, del 19-11-2019 (2019/9933)

Notificació de la interlocutòria dictada en el concurs voluntari abreujat de creditors número 691/2013.
-------------------------------------------------------------------------------------------------------

### Dades del document

Número de DOGV
:   8680

Data del DOGV
:   19-11-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/9933


Organisme emissor
:   Jutjat Mercantil Número 3 de València

Tipus de document
:   Anunci

Notificació de la interlocutòria dictada en el concurs voluntari abreujat de creditors número 691/2013. [2019/9933]  
José Víctor Sanz Gordón, lletrat de l'Administració de justícia del Jutjat Mercantil número 3 de València, mitjançant aquest edicte faig saber que en aquest jutjat es tramiten actuacions de concurs voluntari abreujat de creditors número 691/2013, de la mercantil Interiorisme i Decoració Sant Jaume, SL, i s'ha dictat en data 15 de gener de 2019 la interlocutòria que literalment és com segueix:  
«Dispose concedir l'autorització de venda directa, com a alternativa a la realització liquidadora de béns hipotecats, a l'Administració concursal del present concurs de la mercantil Interiorisme i Decoració Sant Jaume, SL, sobre les finques registrals número 2.673 i número 2.364, inscrites en el Registre de la Propietat de Gandia número 2, titularitat de la mercantil Interiorisme i Decoració Sant Jaume, SL, en favor de l'entitat Intermobiliaria, SA, per la suma conjunta de 318.691,91 euros, més les despeses de compravenda i cancel·lació d'hipoteques, més les despeses de comunitat i IBI pendents, inclòs el pagament al comptat que s'abonarà directament al creditor hipotecari, excepte el pagament de la plusvàlua que serà a càrrec del transmitent.  
Mitjançant aquest edicte s'atorga publicitat legal de les ofertes, consistent en la mateixa publicitat que correspon a la subhasta del bé, per un termini de deu dies, amb advertència que dins d'aquest termini podrà presentar-se un tercer que millore aquell preu, i en aquest cas s'obrirà la licitació entre els interessats. Transcorregut aquest termini sense postor alternatiu, tindrà plena efectivitat l'autorització concedida.»  
  
València, 18 de setembre de 2019.- El lletrat de l'Administració de justícia: José Víctor Sanz Gordón.